Admiral P- Ingen tid å miste 

Og der ble dansefoten trampet tvers gjennom gulvet… 
Det er vel kun hele Norges admiral som kan lage så oppstemt musikk av et så eksistensielt grunnmateriale. 
Han er nærmere sitt eget kontinent Afrika enn Jamaica denne gangen, og det vinner han på. 
Sammen med Ravi, er Admiral P den av årets deltakere som har den klareste - og på mange måter den snevreste - sjangersignaturen. 
Her klaffer det imidlertid hundre prosent; en boblende, livsglad versjon som om morgendagen var glemt allerede i forgårs. 
En herlig avslutning på en sjeldent god og jevn Hver gang vi møtes-kveld. 
